Vita:Harmadik Nagy Imre-kormány

message: Nagy Imrének két kormánya volt. Ez a harmadikként aposztrofált valójában a második, csak az összetétele változott meg. Szerintem a kormányokkal kapcsolatban jó volna ragaszkodni a Bölöny-féle archontológiához, mint a szakterület alapművéhez. Tmester 2007. szeptember 4., 09:59 (CEST)
Nem ismerem az említett művet, de a két kormány közt olyan éles a politikai cezúra, hogy mindenféle megfontolás alapján célszerűnek gondolom különválasztani őket. A fő különbség - és ez óriási különbség - hogy a harmadik Nagy Imre-kormány valódi koalíciós kormány volt, a kommunisták ebben már kisebbségben voltak. Jogi értelemben esetleg többféleképpen értelmezhető persze a helyzet, ez tagadhatatlan - ehhez alaposan meg kellene nézni a korabeli jogszabályokat. Legelsősorban jó volna egy példány a kormány megalakulásának hivatalos bejelentéséből.--Korovioff 2007. szeptember 4., 15:48 (CEST)
Idézet a kormányátalakítás hivatalos bejelentéséből (1956. november 3.):
"13.25 h. Szabad Kossuth Rádió Budapest! - Figyelem! Figyelem! Figyelem! Figyelem! Fontos közleményt olvasunk be!
A Népköztársaság Elnöki Tanácsa a nemzeti kormány kiegészítése és megerősítése érdekében [kiemelés tőlem] Kéthly Annát államminiszterré, Kelemen Gyulát államminiszterré, Fischer Józsefet államminiszterré, B. Szabó Istvánt államminiszterré, Bibó Istvánt államminiszterré, Farkas Ferencet államminiszterré, Maléter Pált honvédelmi miniszterré megválasztja. - Egyidejűleg a Népköztársaság Elnöki Tanácsa a Minisztertanács alábbi tagjait, felmentési kérésüket elfogadva, felmenti tisztségük alól: Horváth Imre külügy-, (...)
A külügyi és a honvédelmi minisztériumon kívül a többi felelős miniszteri tisztségeket az Elnöki Tanács nem tölti be. Ehelyett a minisztériumok vezetésére a nemzeti kormány miniszterhelyetteseket nevez ki (...)"
In: A forradalom hangja. Magyarországi rádióadások 1956. október 23-november 9. (Budapest, 1989), 455. o.Tmester 2007. szeptember 6., 21:30 (CEST)
Ennek alapján kormányátalakításnak tűnik, bár a szöveg ezt nem mondja ki. De továbbra is azt gondolom, hogy de facto ez egy új kormány volt, amit továbbra is a kommunista Nagy Imre irányított, de már nem a kommunisták, hanem a koalíciós partnerek voltak többségben. Más kérdés, hogy valódi koalíciót alakítani hivatalosan már nem volt idő.--Korovioff 2007. szeptember 6., 21:58 (CEST)
"A tény szent, a vélemény szabad" (C. P. Scott) - tartja a szállóigévé vált mondás.
Esetünkben a tény az, hogy Nagy Imrének két kormánya volt, nem pedig három. A vélemény pedig az, hogy Nagy Imrének három kormánya volt, nem pedig kettő. A tény és a vélemény között az a különbség, hogy előbbi tekintetében konszenzus van, utóbbi tekintetében pedig nincs. 
Ugyanakkor egy véleményből is lehet tény, ha körötte konszenzus alakul ki. A mi esetünkben e konszenzushoz nem elegendő azt mondani,hogy "de facto" új kormány, mert egy új kormány csak de jure lehet új. És nem elég azt mondani,hogy "éles politikai cezúra", mert egy új kormány szempontjából a politikai cezúrák közömbösek, ha nincsenek jogi következményeik.
Az 1949. évi XX. tv. 23.§ (2) szerint: "A minisztertanácsot, illetőleg egyes tagjait a Népköztársaság Elnöki Tanácsának javaslatára az Országgyűlés választja meg és menti fel." Kérdés tehát: mikor történt meg a második Nagy Imre kormány felmentése, és a harmadik Nagy Imre kormány megválasztása?
Tmester 2007. szeptember 10., 08:54 (CEST)
replies: text: Jó kérdés. De mi a helyzet a második Nagy Imre-kormánnyal?--Korovioff 2007. szeptember 10., 10:48 (CEST)
E kérdéssel arra akarsz utalni, hogy a Nagy-kormányt nem az Országgyűlés mentette fel? Na és? E vita szempontjából teljesen lényegtelen, hogy mi történt a Nagy-kormánnyal november 4-e után. Itt a kérdés az, mi történt vele november 4-e előtt? Vagyis, függetlenül a személyes véleményedtől: milyen tények alapján állítod, hogy létezett harmadik kormánya Nagy Imrének? Amennyiben ilyen tényekről nincs tudomásod (második kormányának lemondási, vagy felmentési, harmadik kormányának kinevezési dátuma), akkor szerintem az általad írt szövegnek, önálló szócikk formájában való fennmaradása e vitától függetlenül sem lesz hosszú életű. A magam részéről javaslom, - hogy az egyébként értékes gondolataidat - implementáld a második Nagy-kormányról szóló szócikkbe.
Tmester 2007. szeptember 10., 12:22 (CEST)

text: Ezzel a következtetéssel, javaslom, még várjunk. Leírtam, milyen tények alapján: Nov. 3. előtt kommunista kormány volt, 3-ával koalíciós kormány alakult. És nem lényegtelen tényező, hogy azt is tudjuk, azokban a hetekben bizony nem normál menetben működtek a dolgok. Ha az olyan jogi formulákhoz ragaszkodunk, mint amelyeket te említesz, a Kádár-kormány nem is létezett. Pedig igen. --Korovioff 2007. szeptember 10., 12:32 (CEST)
A modern történelemszemlélet meghaladta, mégsem árt megfontolni a tételt, miszerint a történelem olyan mint egy barack: a tények kemény magját a vélemények húsos köpenye veszi körül. Rágd körbe az ún. 3. Nagy-kormány húsos köpenyét, és meglátod: a belseje nem kemény mag...
Tmester 2007. szeptember 11., 11:26 (CEST)
thread_title:  Kormány ami nincs 

message: Biztos, hogy mindenki államminiszter volt? Nem volt "normálisan" leosztva, hogy ki volt pl. a külügy-, ki a belügyminiszter (stb.) ? – Vince blabla :-) 2009. augusztus 4., 18:28 (CEST)
thread_title:  államminiszter 

message: Az biztos, hogy pl. a külügyminiszter maga a kormányfő volt, és - az épp augusztus 7-én született - Bibó István, a kiváló jogtudós és a Harmadik Nagy Imre-kormány tagja államminiszter volt, és november 4-től Ő képviselte az Országházban a kormányt. Így döntő tényekben koronatanú és szakértői véleménye kiemelkedően fontos. – *feridiák vita 2009. augusztus 7., 21:49 (CEST)
thread_title:  Bibó István államminiszter 

message: Az Országgyűlési Könyvtárban a Magyar Közlöny 1956. évi 93. számából beszkennelt és ide beiktatott hivatalos jogforrás tanúsítása szerint a Harmadik Nagy Imre-kormány felmentése és az Első Kádár-kormány kinevezése 1956. november 12-én, hétfőn történt. A fordulópontot jelentő jogforrás beszkennelésért az OGYK ügyeletes kollégájának, a Wikipédiába beiktatásért Rlevente wikitársnak mondunk itt is köszönetet. - *feridiák vita 2016. szeptember 25., 12:26 (CEST)
thread_title:  A [[Harmadik Nagy Imre-kormány]] felmentése és az [[Első Kádár-kormány]] kinevezése 

thread_title:  Kádár a harmadik Nagy Imre-kormányban?